open-index/open-wikipedia-markdown huggingface dataset:
לורנס וונג

**לורנס וונג שיון צאי** (נולד ב-18 בדצמבר 1972) הוא כלכלן ופוליטיקאי סינגפורי המכהן כראש הממשלה הרביעי של סינגפור מאז 2024 ושר האוצר מאז 2021. וונג חבר במפלגת הפעולה העממית (PAP), הוא חבר הפרלמנט מאז 2011.

לפני שנכנס לפוליטיקה, וונג עבד במשרד המסחר והתעשייה, משרד האוצר ומשרד הבריאות. הוא היה המזכיר הפרטי הראשי של ראש הממשלה לי הסיין לונג בין 2005 ל-2008. הוא שימש גם כמנכ"ל של רשות שוק האנרגיה בין 2009 ל-2011. וונג ערך את הופעת הבכורה הפוליטית שלו בבחירות הכלליות של 2011, שם התמודד בייצוג קבוצתי  בחוף המערבי של סינגפור כחלק מצוות PAP בן חמישה חברים וניצח. לאחר מכן, וונג התמודד בבחירות הכלליות של 2015, ושוב ב־2020. לפני מינויו לשר האוצר, שימש וונג כשר התרבות, הקהילה והנוער בין 2012 ל-2015, שר התקשורת והמידע השני בין 2014 ל-2015, שר לפיתוח לאומי בין 2015 ל-2020, השר השני של האוצר בין 2016 ל-2021, ושר החינוך בין 2020 ל-2021.

וונג היה יושב ראש משותף של ועדה רב-משרדית שהוקמה על ידי הממשלה בינואר 2020 כדי לנהל את מגפת הקורונה בסינגפור. כשר האוצר, הוא פיקח על העלאה הדרגתית של מס הסחורות והשירותים (GST) שממשלתו של לי דגלה בו עד ל-9% ב-2024, לעומת 7% שנקבעו מאז 2007. באפריל 2022, הוא נבחר למנהיג צוות הדור הרביעי של ה-PAP, מה שהציב אותו בתור מועמד מוביל לרשת את לי. וונג נכנס לתפקיד סגן ראש ממשלת סינגפור ב-13 ביוני 2022, וכיהן לצד הנג סווי קיט. ב-26 בנובמבר 2022, וונג מונה לתפקיד החדש שנוצר של סגן המזכיר הכללי של ה-PAP.

וונג היה בעבר יושב ראש הרשות המוניטרית של סינגפור (MAS) מ-2023 עד 2024 וכן סגן יו"ר בין 2021 ל-2023. הוא כיהן כיושב ראשוועדת אסטרטגיות ההשקעות של סינגפור מ-7 ביולי 2023, במקביל להיותו יושב ראש המועצה המייעצת הבינלאומית (IAC) של מועצת הפיתוח הכלכלי (EDB) מ-8 ביולי 2023 ועד ל-1 ביוני 2024. וונג מונה גם לסגן יושב ראש מועצת המנהלים של ועדת אסטרטגיות ההשקעות של סינגפור ב-1 באוקטובר 2023. ב-15 במאי 2024 הושבע וונג לתפקיד ראש הממשלה הרביעי של סינגפור, והפך לראש הממשלה הראשון שנולד לאחר הקמתה של סינגפור של ימינו.

## חיים אישיים
וונג התחתן לראשונה בגיל 28 אך התגרש מאשתו הראשונה לאחר שלוש שנים בגלל "אי התאמה". אשתו השנייה היא טיפאני לו צה לואי, בנקאית לשעבר, וכיהנה במועצת המנהלים של YMCA סינגפור. אין לו ילדים והוא נוצרי מתודיסטי. אחיו הבכור הוא מהנדס תעופה וחלל במעבדות הלאומיות DSO. התחביבים שלו כוללים נגינה בגיטרה ורכיבה על אופנועים.

## קישורים חיצוניים

## הערות שוליים

קטגוריה:ראשי ממשלת סינגפור
קטגוריה:בוגרי אוניברסיטת מישיגן
קטגוריה:בוגרי בית הספר לממשל באוניברסיטת הרווארד
קטגוריה:ילידי 1972
קפיטן קפיטן

"**קפיטן קפיטן**" או "**שיר הקפיטן**" הוא שיר סובייטי שכתב וסילי לבדב-קומאץ' והלחין איסאק דונייבסקי לסרט "ילדי רב החובל גראנט". השיר תורגם לעברית בידי עמנואל כ"ץ ודודו המוזיקאי יוסף כהן-צדק.

## מקור השיר
השיר המקורי "Капитан" ("קפיטן"), הוא מסרט ההרפתקאות "ילדי רב החובל גראנט" (1936) של הבמאי ולדימיר ויינשטוק, שהוסרט על פי ספרו של הסופר הצרפתי ז'ול וורן. זה סיפורה של משלחת היוצאת על אוניית מפרש לחפש ולהציל את רב החובל גראנט שספינתו נטרפה. על היעלמו נודע ממכתב בבקבוק שנמצא בבטנו של כריש בסקוטלנד, והרמז הממשי היחיד שהיה במכתב הוא שהספינה נטרפה בקו הרוחב 37, בחצי הדרומי של כדור הארץ. את תפקיד הגאוגרף שמשתתף במסע משחק ניקולאי צ'רקאסוב, שחקן תיאטרון וקולנוע מפורסם והוא ששר בסרט את השיר "קפיטן".

השיר העברי הוא תרגום נאמן למקור, נכתב בידי העיתונאי עמנואל כ"ץ בסיוע דודו המוזיקאי יוסף כהן-צדק, עבור הזמרת שולמית לבני ועל פי בקשתה.

## ביצועים

לפי עדותו של מתרגם השיר יוסף כהן-צדק, השיר היה מיועד להופעותיה של הזמרת שולמית לבני. השיר יצא לאור בהוצאת התקליטים הד ארצי בשנת 1952.

מבצעים נוספים של השיר:
* דודו זכאי וחבורת רננים
* יפה ירקוני
* שלמה ארצי
* ליאור ייני
* אורי זוהר

## קישורים חיצוניים
* '''קפיטן קפיטן''', באתר הספרייה הלאומית
* '''קפיטן קפיטן''' מילות השיר והאזנה לו, באתר זמרשת
* '''קפיטן קפיטן''' מילות השיר, באתר שירונט
* '''קפיטן קפיטן''' המקור ברוסית והביצוע בעברית של שלמה ארצי, באתר יוטיוב

## הערות שוליים

קטגוריה:שירי יפה ירקוני
קטגוריה:שירי ליאור ייני
קטגוריה:שירי שלמה ארצי
קטגוריה:שירים ברוסית
קטגוריה:שירים שתורגמו מרוסית לעברית
קטגוריה:שירים על ימאים
קטגוריה:שירים סובייטים
ז'קוב ז'נו

**ז'קוב אביעזר ז'נו** (בצרפתית: **Jekob Abiezer Jeno**; נולד ב-22 ביוני 2000) הוא כדורגלן ניו קלדוני המשחק בעמדת הקשר בהפועל ראשון לציון.

## קריירה
ז'נו התחיל את הקריירה שלו בקבוצת הכדורגל המקומית דומאה בקלדוניה החדשה. בגיל 18 הצטרף לאמיין. ב-29 באוגוסט 2020 ערך את הופעת הבכורה שלו בקבוצה הבוגרת בהפסד 0–2 לליל ב'.

בקיץ  חתם בגרנובל מהליגה הצרפתית השנייה.

ב-17 בספטמבר 2024 חתם בבית"ר ירושלים מליגת העל. ב-22 באוקטובר 2024 כבש ז'נו את שערו הראשון בקריירה כשקבע 2-2 נגד מכבי חיפה. בבעיטה מהאוויר, המשחק הסתיים בניצחונה של בית"ר ירושלים בתוצאה 2:3, שהיה הניצחון הראשון של בית"ר נגד מכבי חיפה מאז עונת 2019/2020. ב-9 בנובמבר כבש ז'נו את שער ניצחון של בית"ר נגד הפועל חיפה.

בקיץ  חתם באוניראה סלובוזיה מליגת העל הרומנית.בפברואר 2026 חזר לישראל וחתם בהפועל עירוני ראשון לציון.

## קישורים חיצוניים

## הערות שוליים

קטגוריה:כדורגלנים ניו קלדונים
קטגוריה:קשרי כדורגל
קטגוריה:כדורגלני אמיין
קטגוריה:כדורגלני גרנובל
קטגוריה:כדורגלני בית"ר ירושלים
קטגוריה:כדורגלני הפועל ראשון לציון
קטגוריה:כדורגלנים זרים בישראל
קטגוריה:ספורטאים זרים ברומניה
קטגוריה:ילידי 2000
עמיחי לוין

**עמיחי לוין** הוא קצין בצה"ל בדרגת תת-אלוף, ששימש כמפקד בסיס חצרים. המכהן כמפקד החטיבה האסטרטגית באגף התכנון.

## ביוגרפיה

בשנת 2017 מונה למפקד טייסת 102 "הנמר המעופף". בשנת 2020 מונה למפקד טייסת 69 "הפטישים". בשנת 2022 מונה לראש מחלקת התקפה אווירית בלהק מבצעי אוויר. בספטמבר 2025 הודיע הרמטכ"ל על מינויו לראש החטיבה האסטרטגית שבאגף התכנון. בנובמבר 2025 סיים את תפקידו כמפקד בסיס חצרים.

לוין הוא בעל תואר ראשון במנהל עסקים והיסטוריה כללית מהאוניברסיטה העברית בירושלים ותואר שני באסטרטגיה וביטחון בין לאומי מאוניברסיטת חיפה. נשוי ואב לשלושה.

## קישורים חיצוניים

* 

## הערות שוליים

קטגוריה:תתי-אלופים בחיל האוויר
קטגוריה:מפקדי בסיס חצרים
קטגוריה:טייסי חיל האוויר הישראלי
קטגוריה:ראשי מחלקת התקפה אווירית
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת חיפה
קטגוריה:ישראלים שנולדו במאה ה-20
הסערה (סרט)

**הסערה** (באנגלית: **Geostorm**) הוא סרט מדע בדיוני-אסונות משנת 2017, בבימויו של דין דבלין ובכיכובם של ג'רארד באטלר, ג'ים סטרג'ס, אבי קורניש, ואנדי גרסיה. הסרט עוסק בקונספירציה שמטרתה לשבש רשת לוויינים שנועדה לשלוט במזג האוויר ולהגן על כדור הארץ מאסונות טבע. כאשר הרשת מתחילה לתקול, מה שמוביל לשורה של אסונות ברחבי העולם, נאלץ ג'ייק לוסון (באטלר) לעלות לתחנת חלל כדי למנוע את השמדת העולם.
הצילומים החלו ב-20 באוקטובר 2014 בניו אורלינס, לואיזיאנה. לאחר אכזבה בעת בדיקת החומרים, צילומים מחדש התרחשו בדצמבר 2016 תחת המפיק בפועל ג'רי ברוקהיימר, הסופרת לאטה קאלוגרידיס והבמאי החדש דני קאנון.
הסערה יצא לאקרנים בארצות הברית ב-20 באוקטובר 2017, בכל הפורמטים, והציג ביצועים נמוכים מאוד בקופות, כשהכניס רק 221.6 מיליון דולר ברחבי העולם מול תקציב של 120–130 מיליון דולר והפסיד 71.6 מיליון דולר של האחים וורנר.  הסרט גם זכה להפליא על ידי המבקרים בשל הסיפור והאפקטים החזותיים שלו.

## עלילה
הסרט מתרחש בעתיד שבו האנושות פיתחה רשת לוויינים מתקדמת שנועדה למנוע אסונות טבע ולהבטיח את יציבות מזג האוויר על פני כדור הארץ. ג'ייק לוסון, המהנדס שאחראי על המערכת, מתבקש לחזור לתחנת החלל לאחר שתקלה במערכת מובילה לשורה של אסונות. במהלך הסרט, מתברר כי מדובר בקונספירציה מסוכנת שמאיימת להשמיד את כדור הארץ, וג'ייק, יחד עם אחיו מקס (ג'ים סטרג'ס), חייבים לפעול במהירות כדי לעצור את האיום.

## צוות השחקנים
* **ג'רארד באטלר** בתפקיד ג'ייק לוסון
* **ג'ים סטרג'ס** בתפקיד מקס לוסון
* **אבי קורניש** בתפקיד שרה
* **אנדי גרסיה** בתפקיד נשיא ארצות הברית
* **אד האריס** בתפקיד שר ההגנה

## ביקורות
הסרט הסערה קיבל ביקורות שליליות מצד המבקרים, שציינו כי העלילה הייתה מופרכת והדמויות היו שטוחות. עם זאת, הסרט סיפק אקשן ואפקטים מיוחדים מרהיבים. ב-Rotten Tomatoes, הסרט קיבל ציון של 17%, וב-Metacritic ציון של 21 מתוך 100, המצביעים על ביקורות שליליות בעיקרן.
## קישורים חיצוניים

#### ביקורות
* 
* 

## הערות שוליים

קטגוריה:סרטי האחים וורנר
קטגוריה:סרטי IMAX
קטגוריה:טוקיו בקולנוע
קטגוריה:פריז בקולנוע
קטגוריה:ניו יורק בקולנוע
קטגוריה:מוסקבה בקולנוע
קטגוריה:לונדון בקולנוע
קטגוריה:ברלין בקולנוע
קטגוריה:סרטים אפוקליפטיים
קטגוריה:סרטי 2017
קטגוריה:סרטי מדע בדיוני מ-2017
קטגוריה:סרטים שהיו כישלון קופתי
קטגוריה:סרטים שצולמו בקולורדו
חייו של צ'אק

**חייו של צ'אק** (באנגלית: **The Life of Chuck**) הוא סרט דרמת-פנטזיה אמריקאי משנת 2024 שנכתב ובוים על ידי הקולנוען מייק פלנגן. סרט זה הוא עיבוד לנובלה של סטיבן קינג באותו השם, שפורסמה בשנת 2020. בתפקיד הראשי מככב טום הידלסטון, ולצדו מככבים מארק המיל, צ'ואיטל אג'יופור, קארן גילאן וג'ייקוב טרמבלי.

בכורת הסרט התקיימה בפסטיבל הסרטים הבין-לאומי בטורונטו ב-6 בספטמבר 2024, שם זכה בפרס בחירת הקהל.

## צוות השחקנים
* טום הידלסטון – **צ'ארלס "צ'אק" קרנץ**
** בנג'מין פאג'ק, קודי פלנגן וג'ייקוב טרמבלי – **צ'אק**, בצעירותו (בגילאים שונים).
* מארק המיל – **אלבי קרנץ**
* צ'ואיטל אג'יופור – **מרטי אנדרסון**
* קארן גילאן – **פלישיה גורדון**
* טיילור גורדון – **טיילור פרנק**
* מיה שרה – **שרה קרנץ**
* טריניטי בליס – **קאט מקוי**
* מת'יו לילארד – **גאס**
* קוריאנקה קילצ'ר – **ג'יני קרנץ**
* אנטוניו ראול קורבו
* הארווי גווילין
* דייוויד דסטמלצ'יאן
* קייט סיגל – **מיס ריצ'רדס**
* קארל למבלי – **סם יארברו**
* אנליז באסו – **ג'ניס האלידיי**
* סמנתה סלויאן – **מיס רוהרבאכר**
* רהול קולי – **ברי**
* מאט בידל
* סוריאן ספקוטה
* סעידה אריקה אקולונה
* מייקל טרוקו
* ויולט מקגרו – **לילי**
* מולי סי קווין
* הת'ר לנגנקאמפ – **ורה**
* ניק אופרמן – **ה[[מספר (ספרות)|מספר]]**

## הפקה
### פיתוח
ביולי 2020, הוכרז על משא ומתן להפקת עיבוד קולנועי לנובלה "חייו של צ'אק" מאת סטיבן קינג על ידי חברת ההפקה של הקולנוען דארן ארונופסקי, "Protozoa Pictures". במאי 2023, הוכרז רשמית על הפקת הסרט, בו התעתדו לככב טום הידלסטון ומארק המיל, ועליו הופקד הקולנוען מייק פלנגן, שעיבד בעבר יצירות נוספות של קינג, כולל "המשחקים של ג'רלד" (2017) ודוקטור סליפ (2019); עוד הוצהר כי הטון של הסרט יהיה זהה לסרטי דרמה אחרים שהתבססו על יצירותיו של קינג, כגון "אני והחבר'ה" (1986), "חומות של תקווה" (1994) ו"גרין מייל" (1999).
### צילומים וליהוק
הוכרז לראשונה על תחילת צילומי הסרט באלבמה במהלך שביתת אמני הטלוויזיה והרדיו באוקטובר 2023, במסגרת הסכם ביניים של איגוד השחקנים, כאשר "Deadline Hollywood" דיווח על ליהוקם של צ'ואיטל אג'יופור, קארן גילאן וג'ייקוב טרמבלי לצוות השחקנים, ופלאנגן עצמו הכריז על צוות השחקנים המלא מספר ימים לאחר מכן. צילומי הסרט הסתיימו ב-16 בנובמבר 2023.
### פוסט פרודקשן
בדצמבר 2023, נחשף כי על עריכת הסרט יופקד פלנגן בעצמו, כפי שעשה בסרטיו הקודמים. באפריל 2024, נמסר כי על הלחנת פסקול הסרט יופקדו האחים ניוטון, ששיתפו פעולה עם פלנגן תכופות בסרטיו הקודמים.

## הפצה
בכורת הסרט התקיימה בפסטיבל הסרטים הבין-לאומי בטורונטו ב-6 בספטמבר 2024, שם זכה בפרס בחירת הקהל. הוא עלה לאקרנים בארצות הברית ב-6 ביוני 2025.

## ביקורות
באתר הביקורות "Rotten Tomatoes", זכה הסרט לציון 88% על בסיס 26 ביקורות, עם דירוג ממוצע של 7.4/10. באתר הביקורות המשוקללות "Metacritic", זכה הסרט לציון 66/100, על בסיס 9 ביקורות, דבר המצביע על ביקורות "חיוביות לרוב".

## קישורים חיצוניים

## הערות שוליים

קטגוריה:סרטים באנגלית
קטגוריה:סרטי 2024
קטגוריה:סרטים אמריקאיים משנת 2024
קטגוריה:סרטי דרמה אמריקאיים
קטגוריה:סרטי מדע בדיוני אמריקאיים
קטגוריה:סרטים אמריקאיים מבוססי ספרים
קטגוריה:סרטים לפי ספרי סטיבן קינג
קטגוריה:סרטים שצולמו באלבמה
האיה, נסיכת ירדן

**האיה בת חוסיין, נסיכת ירדן** (בערבית: **الأميرة هيا بنت الحسين**; נולדה ב-3 במאי 1974) היא נסיכה ירדנית. בתו של חוסיין מלך ירדן ואשתו השלישית עאליה בהאא אל-דין טוקאן, ואחותו למחצה של עבדאללה מלך ירדן. היא גרושתו של אמיר דובאי מוחמד בן ראשד אאל מכתום.

## ביוגרפיה
האיה נולדה בשנת 1974 בעמאן, ירדן, לחוסיין מלך ירדן ואשתו השלישית עאליה, מלכת ירדן. בשנת 1977 כשהייתה כבת 3 נהרגה אמה בתאונת מסוק.

כנהוג בבית המלוכה הירדני, היא התחנכה בבריטניה. היא בוגרת אוניברסיטת אוקספורד.

היא ספורטאית אולימפית בתחום רכיבת הסוסים, וייצגה את ירדן באולימפיאדת סידני 2000.

ב-10 באפריל 2004 נישאה האיה לאמיר דובאי מוחמד בן ראשד אאל מכתום היא הייתה לאשתו השישית. מנישואיה נולדו לה שני ילדים – זייד וג'לילה.

בשנת 2019, לאחר חטיפתם של שתיים מבנותיו של אל מכתום לדובאי על ידי שרותי הביטחון של האמירות, ולאחר שנודע לה כי אאל מכתום התגרש ממנה בטקס דתי ללא ידיעתה ב-7 בפברואר 2019 (יום השנה ה-20 למות אביה, המלך חוסיין). נמלטה האיה מדובאי לגרמניה, וממנה המשיכה לבריטניה, שם פתחה בהליכים משפטיים וביקשה צווי הגנה נגד האמיר. הוא הגיש נגדה תביעה להשבת ילדיהם לדובאי.

בשנת 2020 בעת שהתנהלו דיוני המשמורת בבית המשפט בלונדון, פנתה חברת nso לעורכי דינה ודיווחה להם כי גורמים ממשלתיים פרצו לטלפונים הניידים של הנסיכה, עוזריה, ועורכי דינה ושאבו מהם מידע, ה-BBC דיווח כי בעקבות השימוש לרעה ניתקה החברה את קשריה העסקיים עם איחוד האמירויות.

בשנת 2021 פסק בית המשפט בבריטניה כי משמורת ילדיהם הקטינים תהיה נתונה לה באופן בלעדי לאחר שהוכחה התעללות ומסוכנות מצידו. בנוסף, חייב בית המשפט את אל מכתום בתשלום הוצאות אבטחתה ואבטחת ילדיהם מפניו בסכום תקדימי של מאות מיליוני דולרים.

## חיים אישיים
היא מתגוררת בלונדון עם שני ילדיה. שם היא עובדת בקונסוליה הירדנית, היא בעלת דרכון דיפלומטי של הממלכה הירדנית.

## פרסים והוקרה
* קצין לגיון הכבוד של צרפת
* שגרירת רצון טוב של תוכנית המזון העולמית של האו"ם.
* פרס גיבור הרעב לשנת 2015, מטעם תוכנית המזון העולמית של האו"ם

## קישורים חיצוניים

* 

## הערות שוליים

קטגוריה:המשפחה ההאשמית
קטגוריה:ספורטאיות אולימפיות
קטגוריה:בוגרות אוניברסיטת אוקספורד
קטגוריה:קצינים בלגיון הכבוד
קטגוריה:ילידות 1974
הגרינץ' שגנב את חג המולד! (ספיישל טלוויזיוני)

250px|ממוזער|איורים של הגרינץ' שנוצרו עבור הסרט
**הגרינץ' שגנב את חג המולד!** (באנגלית: ) הוא ספיישל טלוויזיוני אמריקאי מונפש משנת 1966, אשר בוים והופק על ידי צ'אק ג'ונס. הסרט מבוסס על ספר ילדים באותו השם משנת 1957 מאת סופר הילדים האמריקאי דוקטור סוס. השחקן הנודע בוריס קרלוף מדבב בסרט את דמותו של המספר ואת דמותו של הגרינץ'.

הסרט שודר במקור בארצות הברית ברשת CBS ביום ראשון, 18 בדצמבר 1966. לאורך השנים הסרט הפך לאחד מסרטי חג המולד הפופולריים ביותר בארצות הברית אשר משודר בטלוויזיה האמריקנית מדי שנה בעונת חג המולד.

## תקציר העלילה
העלילה מתמקדת ביצור ירוק ופרוותי המכונה הגרינץ', אשר היינו עצבני ובודד. הגרינץ' חי לבדו על ראש הר אשר משקיף על העיירה השלווה ווויל. הגרינץ' נגעל מהאופן בו תושבי העיירה הסמוכה שמחים בעודם חוגגים את חג המולד. בעקבות כך הוא מחליט להרוס עבור כל תושבי ווויל את אווירת החג בכך שהוא מתגנב לעיירה שלהם בעודו מוחפש לסנטה קלאוס, ובמשך כל הלילה הוא גונב את כל קישוטי חג המולד, את כל המתנות ואת כל האוכל שלהם. כלבו הנאמן מקס מסייע לו באי רצון בהשלמת המשימה.

עם זאת, לאחר שהוא גונב את כל רכושם החומרי הגרינץ' נדהם לגלות שתושבי העיירה ממשיכים להתאסף בבוקר חג המולד, ללא אותם הדברים, ושהם עדיין שרים ביחד בשמחה. בעקבות כך הגרינץ' מבין שהמשמעות של חג המולד היא יותר ממתנות וקישוטים, ובעקבות כך לבו של הגרינץ' "גדל פי שלושה", הוא מחזיר את כל מה שגנב לתושבי העיירה, הוא מצטרף אליהם לחגיגות חג המולד והוא למד את המשמעות האמיתית של חג המולד.

## הפקה
הסרט הופק ובוים על ידי צ'אק ג'ונס, אשר היה בעבר אנימטור באולפני האחים וורנר שפיתח בין היתר את הסרטים המצוירים של לוני טונס ו-Merry Melodies.

דוקטור סוס עצמו היה גם מעורב ביצירת הסרט, ובמיוחד בכתיבת המילים לשירים בסרט, כולל לשיר "You're a Mean One, Mr. Grinch", אותו ביצע ת'ורל רייבנסקרופט. את פסקול הסרט הלחין אלברט האג. השחקן בוריס קרלוף מדבב הסרט הן את המספר והן את דמותו של הגרינץ'.

## מדבבים
* בוריס קרלוף בתפקיד הגרינץ' / המספר
* ג'ון פורי בתפקיד סינדי לו מי, ילדה קטנה ותמימה שנתקלת במקרה בגרינץ' בזמן שהוא שודד את תושבי העיירה.
* דאלאס מקנון בתפקיד מקס, הכלב הנאמן של הגרינץ'
* מקהלת אולפני MGM בתפקיד תושבי העיירה ווויל

## ראו גם
* הגרינץ' שגנב את חג המולד!
* הגרינץ'

## קישורים חיצוניים

* הסרט באתר הרשמי של האחים וורנר

קטגוריה:ספיישלים טלוויזיוניים אמריקאים של חג המולד
קטגוריה:ספיישלים טלוויזיוניים של חג המולד
קטגוריה:סרטי 1966
חמישה בלשים לקינוח

**חמישה בלשים לקינוח** (באנגלית: **Murder by Death**) הוא סרט קומדיית בילוש משנת 1976 בבימויו של רוברט מור. הסרט נכתב על ידי ניל סיימון והוא מהווה פרודיה על סיפורי בלשים קלאסיים. העלילה עוקבת אחר חמישה בלשים מפורסמים מהספרות הבלשית, המוזמנים לאחוזה מבודדת כדי לפתור תעלומת רצח מורכבת. המארח המסתורי מבטיח פרס כספי גדול לבלש שיצליח לפתור את התעלומה.
הסרט הוצג בפסטיבל הסרטים הבינלאומי של ונציה ב-5 בספטמבר 1976.

## עלילה
הסרט מתרכז סביב הזמנתם של חמישה בלשים מפורסמים לארוחת ערב באחוזה מבודדת, שבה נאמר להם כי יתרחש רצח בחצות. הבלשים, יחד עם שותפיהם, מנסים לפתור את התעלומה תוך התמודדות עם תפניות מפתיעות והרבה הומור.

## צוות השחקנים
* **[[פיטר פאלק]]** בתפקיד סם דיימונד
* **[[טרומן קפוטה]]** בתפקיד ליונל טוויין
* **[[אלק גינס]]** בתפקיד ג'יימסיר בנסון-מום
* **[[פיטר סלרס]]** בתפקיד סידני ואנג
* **[[דייוויד ניבן]]** בתפקיד דיק צ'ארלסטון

## ביקורות
חמישה בלשים לקינוח קיבל ביקורות חיוביות מצד המבקרים והקהל. הסרט זכה לשבחים על ההומור החכם שלו, הדיאלוגים השנונים והפרודיה המוצלחת על ז'אנר הבלשים. ב-Rotten Tomatoes, הסרט קיבל ציון של 78%, מה שמעיד על הערכה רחבה מהמבקרים.
## קישורים חיצוניים

## הערות שוליים

קטגוריה:סרטי פרודיה אמריקאיים
קטגוריה:סרטי 1976
המספר (מועדון קרב)

**המספר** הוא דמות בדיונית והפרוטגוניסט וגם האנטגוניסט הראשי ברומן "מועדון קרב" מאת צ'אק פלאניוק משנת 1996, בעיבוד הקולנועי מ-1999, ובספרי הקומיקס "מועדון קרב 2" ו"מועדון קרב 3". הדמות מתוארת כסובל מאינסומניה ובעלת אישיות מפוצלת. במהלך היום, הוא מופיע כדמות חסרת שם שניתן לכנותה "כל-אדם" (בזיכוי הסרט הוא נקרא "המספר"), ואילו בלילות, במהלך התקפי האינסומניה שלו, הוא הופך לטיילר דרדן הכריזמטי והכאוטי.

בשנת 2008 נבחר טיילר על ידי מגזין אמפייר לדמות הקולנועית הגדולה בכל הזמנים, זמן קצר לאחר ש"מועדון קרב" נבחר על ידי קוראי המגזין לסרט העשירי הטוב ביותר בכל הזמנים.

## הופעות
### רומנים
#### המרדף אחר אושר (1995)
המספר הופיע לראשונה בסיפור קצר בן שבעה עמודים באסופת הסיפורים "Pursuit of Happiness" משנת 1995. סיפור זה הפך מאוחר יותר לפרק שש ברומן "מועדון קרב", שפורסם בשנת 1996.

#### מועדון קרב (1996)
רומן משנת 1996, המספר מתואר כאדם ממוצע מהמעמד הבינוני המועסק בחברת רכב לא מזוהה, בה הוא בודק תאונות רכב כדי להחליט אם דגם מסוים צריך להיקרא לתיקון. הוא סובל מאינסומניה ודיכאון ומתחיל לבקר בקבוצות תמיכה לחולים במחלות שאינו סובל מהן בעצמו. הביקורים הללו מאפשרים לו חוויית קתרזיס, שמסייעת לו לישון. כאשר מתחזה בשם מרלה סינגר מתחילה להופיע בקבוצות, תחושת האופוריה שלו נשברת והאינסומניה חוזרת.

המספר פוגש את טיילר דרדן בטיסה, ועובר לגור איתו לאחר שהדירה שלו נהרסת בפיצוץ מסתורי. השניים מקימים את "מועדון קרב", מפגש שבועי בו הם וגברים נוספים נלחמים קרב מגע. לאחר שמרלה מתקשרת לדירתם ומאיימת להתאבד, היא מתחילה רומן עם טיילר, מה שמבלבל את המספר. טיילר מקים ארגון דמוי כת בשם "פרויקט מהומה" כדי לקדם את רעיונותיו האנטי-צרכניים. עם הזמן המספר מתחיל להרגיש אי-נוחות מפעולותיו ההרסניות של הארגון.

המספר מגלה שהוא וטיילר הם למעשה אותו אדם, ותודעתו יצרה אישיות חדשה שיכולה לברוח מהבעיות שפקדו את חייו. טיילר מתכנן להרוס גורד שחקים ומוזיאון לאומי באמצעות פצצות תוצרת בית, ולמות יחד עם המספר כשהוא הופך לקדוש מעונה. המספר מנסה לעצור את טיילר ובסופו של דבר מטפס לגג הבניין, שם טיילר מחזיק אותו באיומי אקדח. כשהמרלה מגיעה לגג עם אחת מקבוצות התמיכה, טיילר נעלם, משום שהוא היה "הזיה שלו, לא שלה".

עם היעלמותו של טיילר, המספר מחכה לפיצוץ שימית אותו, אך הפצצה אינה פועלת משום שטיילר ערבב קרוסין בחומר הנפץ. המספר יורה בעצמו, שורד ומגיע לבית חולים פסיכיאטרי. הוא מאמין שהוא נמצא בגן עדן ומדמיין ויכוח עם אלוהים על טבע האדם. הרומן מסתיים כשהמספר פוגש בעובדי בית החולים, שהם למעשה חברי "פרויקט מהומה".

המספר אינו נקרא בשם ברומן, אך לעיתים מכונה "ג'ק", בשל ציטוטים כגון "אני הוא [שם האיבר] של ג'ק". ציטוטים אלו מתייחסים לקריאת המגזין Reader's Digest, שבו איברי הגוף מתארים את עצמם בגוף ראשון.

## ראו גם
* הפרעת זהות דיסוציאטיבית
* המקרה המוזר של ד"ר ג'קיל ומר הייד

## הערות שוליים

קטגוריה:דמויות קולנועיות
קטגוריה:דמויות ספרותיות
בליץ (סרט, 2024)

**בליץ** (באנגלית: **Blitz**) הוא סרט דרמה היסטורית משנת 2024 בבימויו של סטיבי מקווין שגם כתב את התסריט. בסרט מככבים סרשה רונאן, אליוט הפרנן, האריס דיקינסון, ארין קלימן, סטיבן גראהם, קתי ברק, פול וולר, לייגי גיל ובנג'מין קלמנטיין.

הסרט עתיד להיות מוקרן לראשונה כסרט הפתיחה של פסטיבל לונדון ב-9 באוקטובר 2024. הוא יעלה לאקרנים בהפצה מוגבלת ב-1 בנובמבר, לפני שיעלה לשירות הזרמת המדיה של אפל טי וי ב-22 בנובמבר.

## תקציר העלילה
הסרט מתמקד בסיפורו של ילד צעיר, ג'ורג' (אליוט הפרנן), שמנסה לשרוד את מלחמת העולם השנייה ולחזור למשפחתו. ריטה (סרשה רונאן), אמו של ג'ורג', עובדת במפעל תחמושת בזמן שהבן נשלח לאזור כפרי להימלט מההפצצות. הסרט מציג את הקשר בין ריטה לבין ג'ורג' ואת מסעו של הילד שנמלט מהילדים האחרים ומנסה לחזור ללונדון. ג'ורג' נתקל באנשים שונים לאורך מסעו, כולל אנשים שמנסים לנצל אותו. הסרט משלב בין קטעים של מסעו של ג'ורג' לבין סצנות מרגשות של משפחתו והחיים בלונדון בזמן הבליץ.

## צוות השחקנים
* סרשה רונאן – **ריטה,** אם מודאגת המחפשת נואשות את בנה בן ה-9, ג'ורג', לאחר ששלחה אותו לכפר בזמן הבליץ.
* אליוט הפרנן - **ג'ורג**'
* האריס דיקינסון - **ג'ק**
* ארין קלימן - **דוריס**
* סטיבן גראהם - **אלברט**
* קתי ברק - **בריל**
* פול וולר - **ג'רלד,** אביה של ריטה.
* לייגי גיל - **מיקי דייוויס**
* בנג'מין קלמנטיין - **איפה**

## הפקה
בנובמבר 2021 פורסם שמקווין יפיק, יכתוב ויביים סרט עלילתי חדש שייקרא בליץ בשביל ריג'נסי אנטרפרייזס. במרץ 2022 מקווין אישר שהפרויקט הבא שלו יעסוק בתושבי לונדון במהלך הבליץ של מלחמת העולם השנייה, ואף סיפר ששוחח על כך עם אן הנסיכה המלכותית כאשר זו העניקה לו תואר אבירות בטירת וינדזור. ביוני 2022 פורסם כי אפל רכשה את זכויות ההפצה.

### ליהוק
בספטמבר 2022 הוכרז שסרשה רונאן לוהקה לתפקיד הראשי בסרט, בדצמבר 2022 נוספו לצוות השחקנים האריס דיקינסון, ארין קלימן, סטיבן גראהם וקתי ברק, כמו גם הזמר והיוצר פול וולר בהופעתו הראשונה בסרט עלילתי. מאוחר יותר באותו החודש הוכרז שאל צוות השחקנים הצטרפו גם בנג'מין קלמנטיין, לייגי גיל, מיקה ריקסט, סי ג'יי בקפורד, היילי סקווירס וסאלי מסאהם.

## הפצה
בספטמבר 2024, יצא הטריילר הראשון לסרט. הסרט יוקרן בבכורה עולמית ב-9 באוקטובר בערב הפתיחה של פסטיבל הסרטים של לונדון. הסרט יעלה בבתי קולנוע נבחרים ב-1 בנובמבר, ולאחר מכן יתחיל סטרימינג עולמי באפל TV פלוס ב-22 בנובמבר.

## פרסים ומועמדויות

## קישורים חיצוניים
* 

## הערות שוליים

קטגוריה:סרטי 2024
קטגוריה:סרטי דרמה היסטורית אמריקאיים
קטגוריה:סרטי מלחמה
קטגוריה:סרטים עם מוזיקה מאת הנס צימר
55 צעדים

**55 צעדים** (באנגלית: **55 Steps**) הוא סרט דרמה ביוגרפי משנת 2017 בבימויו של בילה אוגוסט. הסרט מבוסס על סיפור אמיתי ועוסק במאבקה המשפטי של אלינור רייס, אישה עם בעיות נפשיות, לקבלת טיפול הוגן וזכויות בבית חולים פסיכיאטרי. בתפקידי המפתח משחקות הלנה בונהם קרטר בתפקיד אלינור ורוברטה ואן פלטן, ואילו הילרי סוונק מגלמת את עוה"ד המגוננת עליה, קולט הוגן.

## עלילה
הסרט עוקב אחר סיפור המאבק המשפטי של אלינור רייס (הלנה בונהם קרטר) לאחר שאושפזה בכפייה. באמצעות קולט הוגן (הילרי סוונק), עורכת דין נמרצת, הן יוצאות למסע משפטי לשינוי התנאים בבתי חולים פסיכיאטריים ולשיפור זכויות החולים. הסרט בוחן את המורכבות של מערכת הבריאות ואת מאבקי זכויות האדם.

## צוות השחקנים
* **[[הלנה בונהם קרטר]]** בתפקיד אלינור רייס
* **[[הילרי סוונק]]** בתפקיד קולט הוגן
* **[[ג'פרי טמבור]]** בתפקיד מרטין

## ביקורות
55 צעדים קיבל ביקורות מעורבות מהמבקרים, אשר שיבחו את הביצועים של השחקנים הראשיים אך מצאו שהעלילה מעט איטית ומסוגננת יתר על המידה. ב-Rotten Tomatoes, הסרט קיבל ציון של 58%, המעיד על ביקורות מעורבות.
## קישורים חיצוניים

קטגוריה:סרטי דרמה גרמניים
קטגוריה:סרטי 2017
טריש ריגן

**פטרישיה אן ריגן** (באנגלית: **Patricia Ann Regan**; נולדה ב-13 בדצמבר 1972) היא מנחת טלוויזיה אמריקאית וסופרת שמרנית. היא אירחה "את טריש ריגן פריים טיים" ברשת פוקס ביזנס מ-2015 עד 2020.

ריגן הייתה מנחה ב־Bloomberg Television מ-2012 עד 2015, ומנחה ב־CNBC מ-2007 עד 2012. היא גם הייתה מארחת בפוקס ביזנס ותורמת בפוקס ניוז עד מרץ 2020.

## חיים מוקדמים
היא הייתה דוגמנית, זכתה במיס ניו המפשייר וייצגה את מדינת הבית שלה בתחרות מיס אמריקה 1994. ריגן המשיכה ללמוד קול בגראץ, אוסטריה, ובקונסרבטוריון ניו אינגלנד למוזיקה בבוסטון לפני שנרשמה לאוניברסיטת קולומביה. היא סיימה את לימודיה באקדמיית פיליפס אקסטר באקסטר, ניו המפשייר ב-1991.  וכן סיימה את לימודיה בקולומביה עם תואר ראשון בהיסטוריה בשנת 2000.

## קישורים חיצוניים

## הערות שוליים

קטגוריה:סגל פוקס ניוז
קטגוריה:זוכות בתחרויות יופי אמריקאיות
קטגוריה:דוגמניות אמריקאיות
קטגוריה:מנחות טלוויזיה אמריקאיות
קטגוריה:אמריקאיות שנולדו ב-1972
נעמי שרון

**נעמי שרון וובסטר** (באנגלית: **Naomi Sharon Webster**; (נולדה ב-4 במרץ 1995), היא זמרת-יוצרת הולנדית. בתחילת 2023 הפכה שרון לזמרת הראשונה בחברת התקליטים של דרייק, הנקראת OVO סאונד. אלבום הבכורה שלה, *[[Obsidian (אלבום)|Obsidian]]*, יצא מאוחר יותר באותה שנה באוקטובר, זכה לשבחים מצד המבקרים בשל העומק הרגשי ומגוון השפעותיו.

## ביוגרפיה
נעמי שרון וובסטר נולדה להורים הקריביים והולנדים ברוטרדם, הולנד. שרון גדלה במשפחה בעלת נטייה מוזיקלית עצומה, אביה עבד כדיג'יי ואמה הייתה זמרת. גם דודתה של שרון שרה, ואילו דודה ניגן בההרכב מוזיקלי. היא יצרה את הסאונד האמנותי שלה סביב מגוון מוזיקאים שהעריכה בצעירותה, ביניהם שאדיי, איווה קסידי, מרקוס מילר, סטיבי וונדר וסטינג. היא למדה באקדמיה לתיאטרון ולמחול . עם עזיבתה בשנה השלישית, הופיעה שרון בתיאטרון מוזיקלי, והופיע ב"מלך האריות" ובנערות החלומות . במהלך שנות ה-2010 המוקדמות, היא הייתה מבצעת גרסאות כיסוי לשירים שונים. שרון גם השתתפה בעונה השישית של "The Voice הולנד" ב-2016.

שרון הוציאה את סינגל הבכורה שלה, "The Moon" בשנת 2019. באותה שנה היא נתנה הרצאת בוועידת TED עבור TEDxAmsterdamWomen על אהבה עצמית, שם ביצעה את השיר. הסינגל השני שלה, "Breeze" אשר משך את תשומת ליבו של דרייק, שהחתים אותה בחברת התקליטים שלו OVO סאונד בשנת 2023, מה שהפך אותה לאומנית הנשית הראשונה בסגל שלו. היא הוציאה שני סינגלים בשם "Definition of Love" ו-"Hills" לקראת אלבום הבכורה שלה, *[[Obsidian (אלבום)|Obsidian]]*. האלבום בן 12 הרצועות יצא ב-20 באוקטובר 2023, אשר זכה הצלחה ביקורתית בינונית. סטיבן וורד מ-Grimy Goods תיאר את הפרויקט כ"כבידה רגשית עצומה, שנוצרה כדי להתחבר או לבטא את המחוזות הכספית שקיימים בתוכך." שרון יצאה לאחר מכן לסיבוב ההופעות הבכורה שלה, "Obsidian Tour", עם שלושה תאריכים בצפון אמריקה וארבעה באירופה. שרון הוציאה את הסינגל, "Nothing Sweeter" ב-18 בינואר 2024.

במאי 2025 היא הוציאה את המיני אלבום *The Only Love We Know*, שהתמקד בהתמודדות עם סיום מערכות יחסים לא בריאות. שרון סיימה בקיץ 2025 סיבוב הופעות בצפון אמריקה שכלל שבעה מופעים ונמכר כולו. נכון לספטמבר 2025, היא עובדת על אלבום שני הצפוי לצאת בסוף שנת 2025, בהפקה מוזיקלית של ג'ורדן אולמן מהצמד מאג'יד ג'ורדן.

## אומנות
### סגנון מוזיקלי
הצליל של שרון תואר כ"מתריס בז'אנר". השירים שלה צוינו כממזגים R&B אלטרנטיבי ואמבינטי האוס  וכן כוללים השפעות זרות מאפרוביטס ומוזיקה ספרדית . השירים של שרון עוסקים בעיקר בנושאים של אהבה, שברון לב וריפוי. הקולות הנמוכים שלה תוארו כמזכירים את זה של הזמרת שאדיי.

## חיים אישיים
בשנת 2021, שרון סיימה את מערכת היחסים שלה עם הארוס לשעבר ג'יימי סאן. סאן טען בעמוד האינסטגרם שלו ששרון ניהלה רומן עם דרייק, כאשר סאן טען ששרון ודרייק "עשו הרבה יותר" מאשר "רק לעשות מוזיקה".

לשרון יש בית ברוטרדם.

## דיסקוגרפיה
### אלבומי אולפן
* 2023: *[[Obsidian (אלבום)|Obsidian]]*

## קישורים חיצוניים
* 

## הערות שוליים

קטגוריה:זמרות-יוצרות הולנדיות
קטגוריה:ילידות 1995
קטגוריה:הולנדים שנולדו ב-1995
רחוב אלכסנדרה צ'קה (ריגה)

**רחוב אלכסנדרה צ'אקה** הוא הרחוב הראשי של ריגה, הגבול בין שכונת סנטרה של מחוז סנטרה לשכונות רחוב אבוטו וגריזינקלנה של פרבר לאטגל. רחוב אלכסנדרה צ'אקה הוא המשך של רחוב מארייס מהצומת עם הרחובות אבוטו ובלאומנה ומסתיים בזמיטאן, העובר מעל קו הרכבת ריגה-לוגאז'י. אורכו הכולל של הרחוב הוא 2,744 מטר והקטע הגדול ביותר שלו, עד לרחוב Ārgli, מורכב משלושה נתיבי נסיעה לא מופרדים.

## שמות הרחוב
בהתחלה נקרא הרחוב "**רחוב יאונו**" ("חדש"). בשנת 1860 קטע חדש שנבנה משדרות ריינא הנוכחית ברחוב אליזבטס קיבל את השם "מאריאס" על שם מריה אלכסנדרובנה, אשתו של הקיסר הרוסי אלכסנדר השני. בשנת 1885 אוחד גם שאר אזור יאונו עם מאריאס. לאחר הכיבוש הגרמני של לטביה משנת 1941 עד 1944 הוא נקרא **רחוב פסקוב**, אך בשנת 1950 שונה שמו **לרחוב סובורוב** על שם איש המלחמה הרוסי, גנרל אלכסנדר סובורוב. בשנת 1989, הרחוב חולק שוב לשני חלקים, תוך שמירה על אותו מספור. הקטע מכיכר התחנה לצומת עם רחוב בלאומנה / אבוטו שונה לרחוב מאריאס, ואילו הקטע הרחוק יותר קיבל את השם אלכסנדרה צ'אקה, לכבוד המשורר אלכסנדרס צ'אקס, שעבורו הוקמה אנדרטה בזידונדרז.

## תיאור הרחוב
רחוב אלכסנדרה צ'אקה הוא רחוב אספלט באורך 2,040 מטר בסביבת סנטרה, רחוב אבוטו וגריזינקלנה. הוא מתחיל בצומת הרחובות מאריאס, אבוטו ובלאומנה (זהו המשך של רחוב מאריאס) ומתרחק לכיוון צפון-מזרח ממרכז העיר. רחוב אלכסנדרה צ'אקה מצטלב עם הרחובות Lāčplēša, Gertrude, Staba, Bruninieku, Matīsa זידונדארזה וריגה 6.

## קישורים חיצוניים

## הערות שוליים

קטגוריה:ריגה
קטגוריה:אירופה: רחובות ושדרות
פאפוס (כדורגל)

**מועדון כדורגל פאפוס** (ביוונית: **Πάφος F.C**) הוא מועדון כדורגל מהעיר פאפוס שבקפריסין אשר נוסד בשנת 2014, על ידי מיזוג של המועדונים א.א.פ. פאפוס וא.א.ק קוקליה. למועדון זכייה אחת באליפות קפריסין וזכייה אחת בגביע הקפריסאי והוא משחק כיום בליגת העל הקפריסאית. המועדון מארח את משחקיו באצטדיון סטליוס קיראקידיס המכיל 9,300 מקומות.
## סמל הקבוצה
סמל המועדון פאפוס FC הוא וריאציה מודרנית של סמל א.א.פ. פאפוס (AEP Paphos) ההיסטורי, ומהווה גם רענון של הלוגו הראשון של פאפוס FC וגם מחווה לשורשי המועדון. הסמל מציג באופן בולט את שם הקבוצה והעיר, ובמרכזו מתנוססת דמותו הקלאסית של אווגורס פלקירידיס, גיבור לאומי ומשורר קפריסאי.
## היסטוריה
### שנים מוקדמות (2014–2017)
מועדון הכדורגל פאפוס הוקם ביוני 2014 באמצעות מיזוג בין שני המועדונים החזקים של מחוז פאפוס, א.א.פ. פאפוס וא.א.ק קוקליה.

בעונתו הראשונה של המועדון עונת 2014/2015 הוא התחרה בליגה הקפריסאית השנייה, כשאת עונת הבכורה שלו סיים המועדון במקום השני בליגה ועלה לליגה הבכירה. את עונת הבכורה שלו בליגת העל, עונת 2015/2016, סיים המועדון במקום ה-12 ונשר חזרה לליגת המשנה. בעונה הבאה עונת 2016/2017 שוב סיים המועדון במקום השני בליגת המשנה ושב לליגה הבכירה.

### עידן דובוב (2017–הווה)
בעונה שלאחר מכן עונת 2017/2018 הצליחה הקבוצה להישאר בליגה הבכירה כשסיימה במקום ה-10 בהנהגת הבעלים החדש שלה, Total Sports Investments, בניהולו של איש העסקים הבריטי רומן דובוב. מאז הגעתו של דובוב, מיקומה של הקבוצה בליגה השתפר כמעט מדי שנה, כשמיקום השיא של הקבוצה היה בעונת 2022/2023 בה סיימה הקבוצה במקום הרביעי בליגת העל. בעונה לאחר מכן הגיע גם התואר הראשון של הקבוצה כשבמאי 2024 זכתה פאפוס בגביע הקפריסאי.  זכייה שזיכתה את הקבוצה בכרטיס למוקדמות הליגה האירופית בעונת 2024/2025. שם פגשה פאפוס את אלפסבורג השוודית בשלב המוקדמות הראשון, אך הפסידה לה פעמיים ונשרה לקונפרנס ליג. בקונפרנס ליג צלחה פאפוס את כל שלבי המוקדמות והעפילה לשלב הליגה כבר בעונתה הראשונה באירופה. פאפוס סיימה את שלב הליגה במקום ה-12, עלתה לשלב הנוקאאוט והודחה לבסוף בשמינית הגמר על ידי יורגודן משוודיה. גם בליגה המשיכה פאפוס את ההתקדמות שלה כשזכתה באליפות היסטורית בסיום עונת 2024/2025 והעפילה למוקדמות ליגת האלופות. בנוסף הגיעה הקבוצה גם פעם נוספת לגמר הגביע שם נכנעה לא.א.ק. לרנקה ופספסה הזדמנות לזכות בדאבל מקומי. בהופעתה הראשונה במוקדמות ליגת האלופות השיגה פאפוס העפלה היסטורית לשלב הליגה לאחר שניצחה בשלבי המוקדמות את מכבי תל אביב, דינמו קייב ואת הכוכב האדום בלגרד בשלב הפלייאוף.[ממוזער|263x263 פיקסלים| פאפוס נגד [אריס לימסול פברואר 2022]]
## סגל שחקנים
; נכון ל-3 בספטמבר 2025

 (בהשאלה מברומאפויקנה)

 (בהשאלה מאלמריה)

 (בהשאלה מספורטינג ליסבון)

## תארים
* **ליגת העל הקפריסאית**
** **זכייה (1):** 2024/2025
* **הגביע הקפריסאי**
** **זכייה (1):** 2023/2024

## תוצאות במסגרת האירופית
### תוצאות
בכל התוצאות (בית וחוץ) מספר השערים של פאפוס מוצג ראשון.

## קישורים חיצוניים

* 

* 

## הערות שוליים

קטגוריה:קבוצות כדורגל שהוקמו ב-2014
קטגוריה:קבוצות כדורגל קפריסאיות
קיטה (רובע)

**קיטה** (ביפנית: **北区**) הוא אחד מ-23 הרבעים של טוקיו אשר יחדיו מהווים את לבה של טוקיו, בירת יפן. הרובע הוקם ב-15 במרץ 1947.

שטח הרובע הוא 20.61 קמ"ר. נכון ל-1 באוגוסט 2024, נאמדה אוכלוסיית הרובע ב-362,906 נפשות וצפיפות האוכלוסייה הייתה 17,608 נפש לקמ"ר.

## היסטוריה
עד שנות ה-80 של המאה ה-19 היו בשטח הרובע רק כפרים ועיירות קטנות, אז חובר האזור ברכבת למרכז טוקיו (כשתחנת אוג'י נפתחה ב-1883).

בשנת 1932 צורפו חלקים מהאזור לרבעים **אוג'י** ו**טקינוגאווה** שאוחדו בשנת 1947 לרובע קיטה.

## אוכלוסייה
לפי נתוני הלשכה לסטטיסטיקה של יפן  (統計局) נכון לתחילת אוגוסט 2024 (אומדן), מתגוררים ברובע קיטה 362,906 תושבים.

נכון לשנת 2020, קיטה הוא הרובע ה-11 בגודל אוכלוסייתו מבין רבעי העיר טוקיו, והרובע ה-12 בצפיפותו.
ללא|מסגרת|

## ממשל עירוני
הרובע מנוהל על ידי אספה בת 40 חברים, הנבחרים בשיטת הצבעה יחידה שאינה ניתנת להעברה .

נכון למאי 2023, הקואליציה של האספה מונה 3 מפלגות (בסוגריים מספר חברי המפפלגה בעירייה):
* המפלגה הליברלית-דמוקרטית (11)
* מפלגת קומייטו החדשה (10)
* מפלגת שיקום יפן  (3)

והאופוזיציה באספה מונה את המפלגות הבאות:
* המפלגה הקומוניסטית (7)
* המפלגה הדמוקרטית החוקתית  (4)
* המפלגה הסוציאליסטית החדשה  (1)
* מפלגת אזרחים תחילה  (1)
* רייווה שינסנגומי  (1)
* המפלגה הלאומית הדמוקרטית  (1)
* עצמאים (1)

## גלריית תמונות

קובץ:国道122号(王子駅前).jpg|כביש לאומי 122 (מול תחנת אוג'י)
קובץ:隅田川(北区と足立区の境界).jpg|נהר סומידה המשמש כגבול בין רובע קיטה לרובע אדאצ'י.
קובץ:Catholic Akabane Church.JPG|הכנסייה הקתולית אקאבנה
קובץ:音無親水公園 01.jpg|פארק המים אוטונאשי
קובץ:Nanushi-no -taki 01.JPG|מפלי נאנושי
קובץ:清水坂公園.jpg|פארק שימיזוזאקה
קובץ:東洋大学赤羽台(隈研吾設計).jpg|קמפוס אקבנה של אוניברסיטת טויו 


## קישורים חיצוניים

* 

קטגוריה:טוקיו: רבעים
עשר האופנישדות העיקריות

***עשר האופנישדות העיקריות*** היא גרסה של האופנישדות שתורגמה על ידי המשורר האירי ויליאם בטלר ייטס והגורו יליד הודו שרי פורוהיט סוואמי. תהליך התרגום התרחש בין שני המחברים לאורך שנות ה-30 והספר יצא לאור ב-1938; זוהי אחת היצירות האחרונות של ייטס.
## רקע
התיאוסוף האירי ג'ורג' וויליאם ראסל (הידוע גם בשם Æ) היה מצטט לעיתים קרובות קטעים של האופנישדות לייטס במהלך תקופת ידידותם בת ארבעים השנה ובכל פעם ייטס היה אומר לעצמו: התרגומים שקרא ייטס (כנראה אלה של אנקטיל-דופרון, בעצמם מבוססים על *Sirr-i-Akbar*, גרסה פרסית מאת המיסטיקן המוגולי דארה שיקו) הותירו אותו חסר אמונה, ולכן כשפגש את שרי פורוהיט סוואמי הוא הציע ששניהם יתרגמו את הטקסט העתיק כאילו המקור נכתב באנגלית רגילה,  תוך ציטוט של השורה הבאה מאריסטו כחלק מהמניע שלו:

ייטס לא יכל לנסוע להודו כמתוכנן, ולכן עיקר התרגום התרחש באי מיורקה שבמערב הים התיכון בין השנים 1935-1936, כאשר הספר יצא לבסוף לאור ב-1938. רוב הכתיבה התבצעה בתקופה של התחדשות לבריאותו וליצירתיותו של ייטס (בעקבות ניתוח שטיינאך שעבר ב-1934, שבוצע על ידי הסקסולוג -רופא האוסטרלי ד"ר נורמן הייר), כפי שהוא מציין במכתב מ-1935: "אני נוכח לגלות שהחולשה הנוכחית שלי החמירה בגלל ההתבגרות השנייה המוזרה שהניתוח העניק לי, התסיסה שהציפה את דמיוני. אם אכתוב שירה זה לא יהיה דומה לשום דבר שעשיתי". 

בעודייטס ידע רק אנגלית, שרי פורוהיט סוואמי ידע סנסקריט כמו גם אנגלית, הינדי ומראטהית. ייטס וסוואמי גם תקשרו זה עם זה באמצעות מכתבים בין השנים 1931–1938. למרות שחלק גדול מההתכתבות נוגע לתרגום האופנישדות שלהם, ייטס התעניין גם בנוגע לסגנון חייו של שרי פורוהיט סוואמי (כולל עלייתו לרגל בת תשע השנים שלו ברחבי הודו) והשניים חלקו נושאי שיחה רבים נוספים, והפגינו יחסי חיבה ידידותיים אותם הידקו ביחד, בזכות התעניינותם המשותפת עניין ברעיונות מיסטיים. ב-28 בינואר 1939, ייטס נפטר במנטון, צרפת, פחות משנה לאחר פרסום התרגום שלו ושל שרי פורוהיט סוואמי לאופנישדות.

## תוכן
הפרקים מפורטים כדלקמן:

#*The Lord (Isha Upanishad)*
#*At Whose Command? (Kena Upanishad)*
#*From the Kāthak Branch of the Wedas (Katha Upanishad)*
#*Questions (Prashna Upanishad)*
#*At the Feet of the Monk (Mundaka Upanishad)*
#*At the Feet of Master Mandooka (Mandukya Upanishad)*
#*From the Taittireeya Branch of the Wedas (Taittiriya Upanishad)*
#*At the Feet of Master Aitareya (Aitareya Upanishad)*
#*The Doctrine of the Chhāndôgyas (Chandogya Upanishad)*
#*Famous Debates in the Forest (Brihadaranyaka Upanishad)*


## ראו גם
* רשימת יצירותיו של ויליאם באטלר ייטס

## הערות שוליים

קטגוריה:ויליאם בטלר ייטס
ספירה לאחור (סרט, 1994)

**ספירה לאחור** (באנגלית: **Blown Away**) הוא סרט מתח-אקשן אמריקאי משנת 1994 בבימויו של סטיבן הופקינס. הסרט עוסק במרדף מותח בין שוטר מומחה לנטרול פצצות בבוסטון, בגילומו של ג'ף ברידג'ס, לבין טרוריסט אירי מסוכן (טומי לי ג'ונס) שמבקש לנקום בשוטר על אירועים מהעבר. הסרט מציג מאבק של מוחות ומירוץ נגד הזמן כדי למנוע אסון.

## עלילה
סגן ג'יימס "ג'ימי" דאב (ג'ף ברידג'ס) הוא חבר ותיק בחוליית הפצצות שמוצא את עצמו נרדף על ידי גאון פצצות (טומי לי ג'ונס), שמבקש לנקום בעקבות עימותים מהעבר. ככל שהסכנה מתגברת, ג'ימי חייב להתמודד עם עברו ולנסות למנוע את המתקפות המסוכנות בזמן.

## צוות השחקנים
* **ג'ף ברידג'ס** בתפקיד ג'ימי דאב
* **טומי לי ג'ונס** בתפקיד ריאן גאריטי
* **פורסט ויטאקר** בתפקיד אנתוני פרנקס
* **סוזי איימיס** בתפקיד קייט דאב
## ביקורות
ספירה לאחור קיבל ביקורות מעורבות. הסרט זכה לשבחים על סצנות המתח והאקשן, במיוחד תצוגות המשחק של ברידג'ס וג'ונס. עם זאת, חלק מהמבקרים מצאו את העלילה צפויה ואת הפיתולים בה חסרי מקוריות. ב-Rotten Tomatoes, הסרט קיבל ציון של 39%. ב-Metacritic, הוא קיבל ציון של 52 מתוך 100.

## קישורים חיצוניים

קטגוריה:סרטי מטרו גולדווין מאייר
קטגוריה:בוסטון בקולנוע
קטגוריה:סרטי 1994
קטגוריה:סרטים עם מוזיקה מאת אלן סילבסטרי
אולפני פיינווד

**אולפני פיינווד** (באנגלית: **Pinewood Studios**) הם אולפני קולנוע וטלוויזיה בריטיים הממוקמים ב שבאנגליה. במרוצת השנים שימשו האולפנים בסיס להפקות קולנוע רבות, כולל זיכיונות הסרטים של ג'יימס בונד.

האולפנים תוכננו על ידי  בשנת 1934 ונבנו תוך שנים עשר חודשים. ב-30 בספטמבר 1936 נפתחו האולפנים באופן רשמי.

בשנת 1976 נבנתה בשטח האולפנים במה 007 , ששימשה את סרטי ג'יימס בונד. ביוני 1984 נשרפה הבמה עד היסוד, אך כעבור חצי שנה, בינואר 1985, היא נבנתה מחדש ונקראה על שם אלברט ברוקולי, שהפיק את סרטי ג'יימס בונד הראשונים יחד עם הארי זלצמן. הדבר נעשה זמן קצר לפני תחילת צילומי הסרט "רצח בעיניים".

ב-30 ביולי 2006 נשרפה במה 007 כליל, זמן לא רב לאחר סיום צילומי הסרט "קזינו רויאל". כעבור חודשיים, בספטמבר, היא נהרסה, אך נבנתה שוב מחדש תוך פחות מחצי שנה.

ב-4 ביוני 2019, במהלך צילומי הסרט "לא זמן למות" נפגעה הבמה משלושה פיצוצים. אחד מאנשי הצוות נפצע.

## קישורים חיצוניים

## הערות שוליים

קטגוריה:אולפני קולנוע
קטגוריה:הממלכה המאוחדת: תרבות
גבולות ארצות הברית

[ממוזער|הגבולות הימיים של האזור הכלכלי הבלעדי ב[הים הקריבי|ים הקריבי ובאוקיינוס האטלנטי המשווני]]
ל**[[ארצות הברית]]** יש גבולות יבשתיים עם קנדה ומקסיקו בלבד, שניהם ארוכים יחסית. יש לה גבולות ימיים עם מדינות רבות בשל האזור הכלכלי הבלעדי הנרחב שלה (EEZ). כל גבולותיה הימיים עם קנדה שנויים במחלוקת לפחות חלקית, ותביעותיה הטריטוריאליות בשלושה איים קריביים שנויים במחלוקת.

## רשימת גבולות

## קישורים חיצוניים

## ביאורים

## הערות שוליים

*
איש ללא פנים

**איש ללא פנים** (באנגלית: **The Man Without a Face**) הוא סרט דרמה משנת 1993 בבימויו ובכיכובו של מל גיבסון. הסרט מבוסס על הרומן מאת איזבל הולנד ועוסק בסיפורו של ג'סטין מקלאוד (מל גיבסון), מורה מבודד עם צלקות קשות על פניו, שמפתח קשר עם נער בשם צ'אק נורסטדט (ניק סטאל). צ'אק שואף לעבור בחינת כניסה לאקדמיה צבאית, ומקלאוד הופך למנטור שלו, כשהשניים מתמודדים עם דעות קדומות ושיפוטיות מהסובבים אותם.

הסרט יצא לאקרנים ב־25 בנובמבר 1993 והרוויח בשבוע הראשון 4 מיליון דולר וסה"כ הכניס 37 מיליון דולר.

## תקציר העלילה
צ'אק נורסטדט, נער צעיר, מתיידד עם ג'סטין מקלאוד, מורה לשעבר שמתגורר לבד לאחר שנכווה קשות בתאונה. ג'סטין עוזר לצ'אק להתכונן לבחינות הכניסה לאקדמיה צבאית, אך הקשר ביניהם מעורר חשדות ושמועות בקרב תושבי העיירה.

## צוות השחקנים הראשי
* **[[מל גיבסון]]** - ג'סטין מקלאוד
* **[[ניק סטאל]]** - צ'אק נורסטדט
* **מרגרט וויטון** - קתרין נורסטדט
* **פיי מאסטרסון**  - גלוריה נורסטדט
* **[[גבי הופמן]]** - מייגן נורסטדט
* **ג'פרי לואיס**  בתפקיד ווין סטארק
* **ריצ'רד מסור**  - פרופסור קארל בטלי
* **מייקל דה לואי**  - דאגלס הול החבר של גלוריה
* **[[אית'ן פיליפס]]** - טוד לנסינג
* **ג'ורג' מרטין**  - סם הספר
* **[[זאק גרנייה]]** - הפסיכיאטר ד"ר ליונל טלבוט
* ג'יין דה בר - גברת לנסינג
* ג'ק דה מייב  - מר קופר
* ויוה  - גברת קופר
* ג'סטין קנו  - רוב לנסינג

## ביקורות
איש ללא פנים זכה לביקורות חיוביות בעיקרן, ששיבחו את הבימוי של גיבסון ואת הופעות השחקנים. הסרט מתמודד עם נושאים של קבלת האחר, סובלנות ושיפוטיות חברתית. ב-Rotten Tomatoes, הסרט קיבל ציון של 67%. ב-Metacritic, הוא קיבל ציון של 62 מתוך 100.

## קישורים חיצוניים

## הערות שוליים

קטגוריה:סרטי האחים וורנר
קטגוריה:סרטי דרמה אמריקאיים
קטגוריה:סרטי 1993
קטגוריה:סרטים בבימויו של מל גיבסון
קטגוריה:סרטים עם מוזיקה מאת ג'יימס הורנר
קטגוריה:סרטים המבוססים על רומנים אמריקאים
קטגוריה:סרטים שצולמו במיין
ימים מאושרים (שיר)

"**ימים מאושרים**" הוא סינגל שהוקלט על ידי הזמרים הישראלים שירי מימון ושמעון בוסקילה. את השיר הוציאו ב-1 באוגוסט 2011 לאור חברות התקליטים הליקון ועננה כסינגל שלא מתוך אלבום אולפן, שמטרתו לקדם את אלבום ההופעה של צמד הזמרים, "המופע המשותף".

## רקע וכתיבה
"ימים מאושרים" נכתב והולחן על ידי מיכאל וקנין ובוסקילה בהתאמה. על הפקתו המוזיקלית היה עמית הראל אחראי. השיר עוסק בתהליך של צמיחה והתמודדות עם העבר. הדובר מבקש כוח לבטוח בעצמו, לשים את העבר מאחוריו ולחיות את חייו במלואם. הוא מייחל לסליחה עצמית על טעויות הנעורים וליכולת להתגבר על המכשולים שמציבים החיים בדרכו.

בהמשך מביע הדובר תקווה לעתיד טוב יותר. הוא מבקש לראות ימים מאושרים שממתינים לו, כשהוא נאחז בתקווה ובזעקה הפנימית שמכוונת את תפילתו.

### עטיפה
בתמונה מוצגים מימון ובוסקילה במהלך הופעה חיה. מימון עומדת במרכז הבמה, לובשת שמלה בצבעים בהירים, ואוחזת מיקרופון ביד ימין. מאחוריה, בוסקילה מנגן על גיטרה, ומבצע קולות רקע. התאורה האפלה מאירה אותם באור עדין, דבר המוסיף לאווירה האינטימית והמרגשת של המופע.

## הצלחה מסחרית
ב-11 באוגוסט 2011 הוצג "ימים מאושרים" כמועמד לכניסה למצעד הפזמונים השבועי של רשת ג'. בשבוע שלאחר מכן הוחלט שלא להכניס אותו לדירוג השבועי. במצעד ההשמעות של רדיו אמצע הדרך הגיע השיר למקום התשיעי.

## מיקומי שיא

## הערות שוליים

קטגוריה:שירי שירי מימון
קטגוריה:שירי שמעון בוסקילה
קטגוריה:דואטים
קטגוריה:שירים בעברית
קטגוריה:שירים על תקווה
קטגוריה:סינגלים בהוצאת הליקון
קטגוריה:סינגלים בהוצאת עננה
דייגו ולנסיה

**דייגו מרטין ולנסיה מורייו** (בספרדית: **Diego Martín Valencia Morello**; נולד ב-14 בינואר 2000 בוויניה דל מאר שבצ'ילה) הוא כדורגלן צ'יליאני המשחק בעמדת החלוץ בקבוצת אוניברסידד קאתוליקה  ובנבחרת צ'ילה.

## קריירת מועדונים
ולנסיה גדל במחלקת הנוער של אוניברסידד קאתוליקה, ובשנת 2018 החל את הקריירה המקצוענית שלו במדי הקבוצה הבוגרת של המועדון במסגרת ליגת העל הצ'יליאנית. הוא ערך 93 הופעות ליגה במדי המועדון, בהן הבקיע 24 שערים, וזכה עם המועדון באליפויות צ'ילה ושלוש פעמים בסופר קאפ הצ'יליאני.

ב-11 ביולי 2022 חתם ולנסיה על חוזה לארבע שנים בסלרניטנה מהסרייה א'. ב-9 בספטמבר 2023 הושאל למשך עונת  לאטרומיטוס מליגת העל היוונית.

## קריירה בינלאומית
ב-28 ביוני 2021 זומן ולנסיה לסגל נבחרת צ'ילה לאחר פציעתו של גיירמו מריפאן במהלך קופה אמריקה 2021, על-אף שלא ערך הופעות במדי הנבחרת עד למועד הזימון. הוא ערך את הופעת הבכורה שלו בנבחרת בהפסד 1-0 לנבחרת ברזיל בשלב רבע הגמר של הטורניר.

## תארים
;אוניברסידד קאתוליקה
* אליפות צ'ילה (4): 2018, 2019, 2020, 2021
* הסופר קאפ הצ'יליאני (3): 2019, 2020, 2021

## קישורים חיצוניים

## הערות שוליים

קטגוריה:כדורגלנים צ'יליאנים
קטגוריה:חלוצי כדורגל צ'יליאנים
קטגוריה:כדורגלני אוניברסידד קאתוליקה
קטגוריה:כדורגלני סלרניטנה
קטגוריה:כדורגלני אטרומיטוס
קטגוריה:כדורגלני נבחרת צ'ילה
קטגוריה:כדורגלני קופה אמריקה 2021
קטגוריה:צ'יליאנים שנולדו ב-2000
שטפן שרדר

**שטפן שרדר** (בגרמנית: **Stefan Schröder**; נולד ב-17 ביולי 1981) הוא שחקן כדוריד גרמני.

## ביוגרפיה
שרדר נולד בשוורין. הוא החל לשחק כדוריד במחלקת הנוער של הקבוצה "SV Post Schwerin" בעירו. ב-1999 עבר לשחק ב-SG פלנסבורג. ב-2001 הקבוצה זכתה עימו בגביע אירופה למחזיקות גביע (Europapokal der Pokalsieger). ב-2004 עבר בהשאלה לקבוצת "HSG Düsseldorf", איתה השיג את המטרה להישאר בליגה.

ב-2009 קבע שיא בליגה הגרמנית כשכבש 21 שערים במשחק אחד. הוא שיחק במדי נבחרת גרמניה 49 משחקים וכבש 99 שערים. ב-2007 זכתה עמו הנבחרת באליפות העולם בכדוריד. באליפות אירופה 2010 נפצע במשחק מול פולין והיה זה משחקו הבין-לאומי האחרון.

לאחר פרישתו שימש כמאמן כדוריד.

## קישורים חיצוניים

קטגוריה:שחקני כדוריד גרמנים
קטגוריה:ספורטאים גרמנים
קטגוריה:מאמני כדוריד
פונקציית טריגמא

שמאל|ממוזער|300x300 פיקסלים| ייצוג צבע של פונקציית טריגמא,  במישור המרוכב. האיור נוצר בשיטת צביעת התחום .
במתמטיקה, **פונקציית הטריגמא**, המסומנת  או , היא השנייה מבין פונקציות הפוליגמא, והיא מוגדרת על ידי

: \psi_1(z) = \frac{d^2}{dz^2} \ln\Gamma(z) .

מהגדרה זו עולה כי

: \psi_1(z) = \frac{d}{dz} \psi(z)

כאשר  היא פונקציית הדיגמא. ניתן להגדיר את פונקציית הטריגמא גם כסכום הטור

:  \psi_1(z) = \sum_{n = 0}^{\infty}\frac{1}{(z + n)^2}, 

מה שהופך את פונקציית הטריגמא למקרה מיוחד של פונקציית הזטה של הורביץ

:  \psi_1(z) = \zeta(2,z)

שתי הנוסחאות האחרונות תקפות רק כאשר  אינו מספר טבעי.

## חישוב
כחלופה לייצוג לעיל, ניתן לייצג את פונקציית טריגמא בעזרת אינטגרל כפול

:  \psi_1(z) = \int_0^1\!\!\int_0^x\frac{x^{z-1}}{y(1 - x)}\,dy\,dx

האינטגרציה על  נותנת

:  \psi_1(z) = -\int_0^1\frac{x^{z-1}\ln{x}}{1-x}\,dx 

על ידי גזירת הפיתוח האסימפטוטי של פונקציית דיגמה ניתן לקבל את טור לורן הבא:

: \begin{align}
\psi_1(z)
&\sim {\operatorname{d}\over\operatorname{d}\!z} \left(\ln z - \sum_{n=1}^\infty \frac{B_n}{nz^n}\right) \\
&= \frac{1}{z} + \sum_{n=1}^\infty \frac{B_n}{z^{n+1}} = \sum_{n=0}^{\infty}\frac{B_n}{z^{n+1}} \\
&= \frac{1}{z} + \frac{1}{2z^2} + \frac{1}{6z^3} - \frac{1}{30z^5} + \frac{1}{42z^7} - \frac{1}{30z^9} + \frac{5}{66z^{11}} - \frac{691}{2730z^{13}} + \frac{7}{6z^{15}} \cdots
\end{align}

כאשר  הוא מספר ברנולי ה- , ובוחרים B_1 = 1/2.

### נוסחאות נסיגה והשתקפות
פונקציית טריגמא מקיימת את נוסחת הנסיגה

:  \psi_1(z + 1) = \psi_1(z) - \frac{1}{z^2}

ונוסחת ההשתקפות

:  \psi_1(1 - z) + \psi_1(z) = \frac{\pi^2}{\sin^2 \pi z} \,

מביטוי זה קל לראות בהצבת z= 1/2 כי  \psi_1(\tfrac{1}{2})=\tfrac{\pi^2}{2}  .

### ערכים מיוחדים
בערכים חיוביים חצי שלמים מתקבל

: 
\psi_1\left(n+\frac12\right)=\frac{\pi^2}{2}-4\sum_{k=1}^n\frac{1}{(2k-1)^2}.


לפונקציית טריגמא הערכים המיוחדים הבאים:

: \begin{align}
\psi_1\left(\tfrac14\right) &= \pi^2 + 8G \quad &
\psi_1\left(\tfrac12\right) &= \frac{\pi^2}{2} &
\psi_1(1) &= \frac{\pi^2}{6} \\[6px]
\psi_1\left(\tfrac32\right) &= \frac{\pi^2}{2} - 4 &
\psi_1(2) &= \frac{\pi^2}{6} - 1 \\
\psi_1(n) &= \frac{\pi^2}{6} - \sum_{k=1}^{n-1} \frac{1}{k^2}
\end{align}

כאשר  מייצג קבוע קטלן ו-  הוא מספר שלם חיובי. אך יש אינסוף זוגות שורשים z_n\,, \overline{z_n} עם חלק ממשי שלילי ({\mathrm Re}\, z ). כל זוג שורשים כזה מתקרב במהירות ל {\mathrm Re}\, z_n = -n + 1/2, והחלק הדמיוני שלהם גדל לוגריתמית כפונקציה של *n*.

## הופעה
פונקציית טריגמא מופיעה בנוסחת הסכום:

:  \sum_{n=1}^\infty\frac{n^2-\frac12}{\left(n^2+\frac12\right)^2}\left(\psi_1\bigg(n-\frac{i}{\sqrt{2}}\bigg)+\psi_1\bigg(n+\frac{i}{\sqrt{2}}\bigg)\right)=
-1+\frac{\sqrt{2}}{4}\pi\coth\frac{\pi}{\sqrt{2}}-\frac{3\pi^2}{4\sinh^2\frac{\pi}{\sqrt{2}}}+\frac{\pi^4}{12\sinh^4\frac{\pi}{\sqrt{2}}}\left(5+\cosh\pi\sqrt{2}\right).


## ראו גם
* פונקציית גמא
* פונקציית דיגמא
* פונקציית פוליגמא
* קבוע קטלן

## קישורים חיצוניים

* 

## הערות שוליים

קטגוריה:התפלגויות רציפות
גולד אפולו

**גולד אפולו בע"מ** (באנגלית: **Gold Apollo**) היא חברה טאיוואנית העוסקת בייצור זימוניות. 

## היסטוריה
חברת גולד אפולו נוסדה באוקטובר 1995 על ידי הסו צ'ינג-קואנג. מטה החברה שוכן בניו טאיפיי. החברה מייצרת מכשירי זימונית בפרוטוקול POCSAG/פלקס. בתחילת פעילותה ייצרה החברה זימוניות שהעבירו מידע ספרתי בלבד והתמקדה בשוק המקומי. בסוף שנות ה-90 פיתחה החברה זימונית אלפאנומרית והחלה לכוון לשווקים ברחבי העולם. החברה הרחיבה את קו המוצרים שלה כגון משדרי RF, מקלטים ומסכי LED אלחוטיים. החברה מתמקדת בשימוש במוצרי RF אלה עבור יישומים שונים בבתי חולים, מסעדות ומתקנים אחרים.

משנת 2022 ועד אוגוסט 2024 ייצאה החברה כ-260 אלף זימוניות.

אלפי זימוניות בתכנון החברה, בעיקר מדגם AR924, יוצרו בזיכיון על ידי חברת הקש B.A.C שהוקמה על ידי "המוסד" בהונגריה. בביפרים הוטמן מטען קטן של חומר נפץ מסוג PETN, ואלה נמכרו לחזבאללה ושימשו במתקפת התפוצצות זימוניות חזבאללה שגרמה להרוגים ולאלפי פצועים.

## קישורים חיצוניים
*  

## הערות שוליים

קטגוריה:חברות אלקטרוניקה טאיוואניות
ג'יימס פורסט

**ג'יימס פורסט** (באנגלית: **James Forrest**; נולד ב-7 ביולי 1991) הוא כדורגלן סקוטי המשחק בעמדת הקיצוני בסלטיק ובנבחרת סקוטלנד.

## קריירת מועדונים
פורסט התחיל את הקריירה שלו בקבוצת הילדים של סלטיק. שיחק בצעירותו גם טניס, אך לבסוף החליט להמשיך כשחקן כדורגל. עד מהרה התבלט וסומן ככישרון גדול. ב-30 באוגוסט 2009 חתם לארבע שנים בקבוצה הבוגרת. ב-1 במאי 2010 ערך את הופעת הבכורה שלו בקבוצה בניצחון 0-4 נגד מאת'רוול בה גם כבש את שער הבכורה שלו.

ביולי  ערך את הופעת הבכורה שלו בזירה האירופית במסגרת מוקדמות ליגת האלופות במשחק נגד ספורטינג בראגה. בינואר  הורחק לראשונה בקריירה במשחק הליגה נגד המילטון אקדמיקל. ב-28 בינואר 2011 חתם על חוזה חדש לחמש שנים במועדון.

באוגוסט  חתם לשלוש שנים נוספות בסלטיק. בעונת  הפך לשחקן הרכב פותח של סליטיק ורשם בעונה זו 46 הופעות וכבש 8 שערים, בעונה שהייתה אחת מעונות השיא של סלטיק שסיימה עונה ללא הפסד בליגה. בעונת  רשם את עונת השיא שלו עם 11 שערים ב-33 משחקי ליגה.

## קריירה בינלאומית
פורסט שיחק בצעירותו בנבחרות הצעירות של סקוטלנד. ב-29 במאי 2011 ערך את הופעת הבכורה שלו בנבחרת הבוגרת בהפסד 1-0 ל. פורסט זומן לסגל הרחב של נבחרת בריטניה לקראת אולימפיאדת לונדון (2012), אך לא נכלל בסגל הסופי.

ב-17 בנובמבר 2018 הבקיע את שני השערים הראשונים שלו עבור הנבחרת בניצחון החוץ שלה 4-0 נגד  במסגרת ליגת האומות.  3 ימים לאחר מכן הבקיע שלושער בניצחון 2-3 נגד . בכך הפך לשחקן הראשון של סלטיק שמבקיע שער במדי הנבחרת מאז ג'ימי קווין שעשה זאת בשנת  ולשחקן הראשון שכובש במדי הנבחרת יותר משער אחד בשני משחקים ברציפות מאז  אז עשה זאת דניס לאו.

השתתף עם הנבחרת ביורו 2020 ויורו 2024.

## תארים
; סלטיק
*ליגת העל הסקוטית: , , , , , , , , , , , 
*הגביע הסקוטי: , , , , , , , 
*גביע הליגה הסקוטי: , , , , 

## קישורים חיצוניים

קטגוריה:כדורגלנים סקוטים
קטגוריה:חלוצי כדורגל סקוטים
קטגוריה:כדורגלני סלטיק
קטגוריה:כדורגלני נבחרת סקוטלנד
קטגוריה:כדורגלני יורו 2020
קטגוריה:כדורגלני יורו 2024
קטגוריה:בריטים שנולדו ב-1991